Viasat lancerer sportskanal i 4K

Godt nyt til jer, der har investeret i en 4K-fladskærm. Viasat har meddelt, at de er ved at være klar til at sende tv i 4K UHD-kvalitet. Det skriver nyhedstjenesten recordere.dk. Kanalen lanceres til efteråret og vil vise sport i 4K-kvalitet. I løbet af 2017 kommer både Formel 1 og Champions League-fodbold i 4K.

Det er Viasats moderselskab, MTG, der i samarbejde med Samsung og satellitoperatøren SES, sender den nye sportkanal til de nordiske tv-kunder. Det vil være nødvendigt med en ny 4K-kompatibel tv-boks fra Samsung for at kunne se med. Viasat lancerer samtidig et nyt 4K tv-modul, der kan dekode kanalen.

Viasat Ultra HD, som kanalen skal hedde, bliver den første nordiske 4K-kanal.

Viasat lancerer sportskanal i 4K